stanford-oval/wikipedia huggingface dataset:
Kohtalon miekka
Juoni > Mahdollisuuksien raja

Geralt on saanut tehtäväkseen hävittää erään kylän asukkaita riivaavan basiliskin, kun hän palkkion saatuaan törmää ritariin nimeltä Borch, tuttavallisemmin Kolme naakkaa. Borch tykästyy noituriin ja kutsuu tämän kanssaan viettämään iltaa läheiseen keskikievariin. Seuraavana päivänä he jatkavat yhdessä matkaa tien päälle ja törmäävät noiturin ystävään Valvattiin. Runoilija kertoo seudulla tuhoja tehneestä lohikäärmeestä, jonka Caingornin hallitsija Niedamir on määrännyt tapettavaksi, ja nimennyt tehtävään sopivat henkilöt. Geraltin yllätykseksi myös hänen entinen rakastajattarensa velho Yennefer on liittynyt lohikäärmeen jahtaajien joukkoon, muiden seurueen jäsenien vastustuksesta huolimatta. Noituri päättää lähteä joukon jatkoksi, toivoen voivansa lämmitellä suhdettaan velho kanssa uudelleen. Hän kuitenkin kieltäytyy osallistumasta lohikäärmeen surmaamiseen, joka saa muut seurueen jäsenet suhtautumaan epäillen Geraltin läsnäoloon. Noiturin miekasta katsotaan kuitenkin olevan hyötyä tuolla vaarallisella matkalla. Yennefer on katkera Geraltille heidän suhteensa päättymisestä, eikä osoita noiturin yrityksistä huolimatta leppymisen merkkejä. Geralt turhautuu velhon kylmään käytökseen ja on jo aikeissa jättää seurueen, kun jahdattu lohikäärme astuu yllättäen esiin, ja pakottaa myös Geraltin valitsemaan puolensa perääntymisen ja taistelun välillä.
Juoni > Jäänsiru

Geralt on asettunut Yenneferin kanssa muutamaksi päiväksi Aedd Gynvaelin kaupunkiin. Noituri on tappanut lähistöllä asukkaita häirinneen zeuglin, ja Yenneferillä taas on kaupungissa asioita hoidettavanaan velhokollegansa Istreddin kanssa. Geralt inhoaa Add Gynvaelia eikä viihdy kaupungissa ollenkaan, ja haluaisi nopeasti lähteä jatkamaan matkaa tien päälle. Yenneferin ollessa poissa heidän yhteiseltä asunnoltaan, noituri menee tapaamaan paikallista maaherraa saadakseen korvauksen tappamastaan zeuglista. Samalla hän selvittää kuin vahingossa Istreddin olinpaikan ja päättää käydä jututtamassa tätä. Istredd kertoo yllättäen Geraltille rakastavansa Yenneferiä ja kosineensa tätä. Hän esittää noiturille pyynnön jättää Yennefer, jotta velho voisi rauhassa edetä naima-aikeissaan. Geralt tuntee mustasukkaisuutta eikä suostu Istreddin pyyntöön. Samana iltana noituri ottaa vaikean asian esille Yenneferin kanssa, eikä velho yritäkkään peitellä suhdettaan Istreddiin. He juttelevat Geraltin kanssa syvällisiä suhteestaan ja tulevaisuudesta, mutta kumpikaan ei saa sanottua toiselle sitä, mitä molemmat eniten haluaisivat kuulla. Geralt ja Istredd ajautuvat lopulta välienselvittelyyn, mutta taistelusta ei kumpikaan selviä voittajana, sillä aamun sarastaessa Yennefer on jo kaukana, jättäen jälkeensä vain kaksi kirjettä.
Juoni > Ikuinen tuli

Geralt ja Valvatti törmäävät Novigradin vapaassa kaupungissa miimikkoon, kummalliseen otukseen, jonka lajin luultiin jo kuolleen sukupuuttoon. Miimikot pystyvät ottamaan minkä tahansa toisen olennon hahmon itselleen täydellisesti, näyttäen prikulleen samalta kuin kohteensa. Miimikko, jota myös doppleriksi kutsutaan, oli ottanut erään puolituiskauppiaan, Dainty Biberveldtin hahmon. Tässä hahmossa miimikko on käynyt kauppaa kaupungin toreilla ostaen kaikenlaisia turhakkeita, joista syntyneet velat ovat ajaa oikean kauppiaan vankityrmään. Geralt ystävineen päättää ottaa miimikon kiinni, mutta kaikki ei olekaan sitä miltä ensisilmäyksellä näyttää.
Juoni > Pieni uhraus

Geraltin taskut ovat uhkaavasti huvenneet rahasta, ja yhdessä ystävänsä Valvatin kanssa he matkaavat Bremervoordiin etsimään töitä. Ruhtinas Aglovalilla on Geraltille mitä kummallisin työtehtävä, sillä hän haluaa noiturin toimivan eräänlaisena Amorin nuolena itsensä ja kauniin merenneito Sg’eenazin välillä. Valvatti sen sijaan saa pyynnön paikalliselta maustekauppiaalta tulla esiintymään poikansa hääjuhliin yhdessä toisen runoilijan kanssa. Kollega paljastuu Valvatin vanhaksi tutuksi, kaunissilmäiseksi Essi Daveniksi, joka ihastuu suin päin Geraltiin. Noituri löytää pian itensä pohtimasta sekä omia tunteitaan, että niiden puutetta, ja sitä millaisiin uhrauksiin hän loppujen lopuksi on valmis toisen ihmisen onnellisuuden vuoksi.
Juoni > Kohtalon miekka

Noituri etsii eloon jääneitä ihmisiä Brokilonin metsässä, paikassa, jossa elää vain dryadeja, metsäkansaa.
Jatsin syvin olemus

| Jatsin syvin olemus Kari Peitsamo ja Ankkuli |
| --- | --- | --- |

Studioalbumin tiedot
 Julkaistu: joulukuussa 1977
 Tuottaja(t): Pekka Nurmikallio
 Kesto: 36.14
 Levy-yhtiö: Love Records
Kari Peitsamon muut julkaisut
|     | Jatsin syvin olemus 1977 | Vedestä nousee kasvi 1978 |
Jatsin syvin olemus on vuonna 1977 julkaistu Kari Peitsamon ja Ankkulin albumi, joka on samalla Peitsamon esikoisalbumi. Sen tunnetuin kappale on "Kauppaopiston naiset", joka julkaistiin myös singlenä. Levyn kansitaide on Juho Juntusen käsialaa. Levy äänitettiin suurilta osin Juice Leskisen Lahtikaupungin rullaluistelijat -levyn nauhoitusten ylijäämäajalla, ja levyllä soittaakin siksi paljon Juicen bändin muusikoita. Raidalla 11 soittaa varsinainen Kari Peitsamo ja Ankkuli -kokoonpano.
Kappaleet

Kappaleiden tekijä Kari Peitsamo, ellei toisin mainita.
Kauppaopiston naiset – 2.12
Soft Ice – 2.02
Jaana S. (Bony Moronie) – 1.16 (säv. Williams)
Uskon Beatleksiin – 2.18
Miss Universum – 2.19
Stop, Shake, Honey, Go – 1.23
Barbi Doll – 1.44 (sov. Siirtola)
Lähde autoiluretkelle suureen etelän kanjoniin – 1.45
Country-hai – 1.09
Ankkuli (Walk on the Water) – 1.34 (säv. J. Fogerty)
Tänä iltana: Ankkuli – 1.45
Renttu-rock – 1.19
Tuhatkaunon tapaus – 1.43
Termiittiblues – 1.44
Hilda – 2.03
Pääomaa – 2.07
Osasto 440 – 1.46
Ahmed Ahne – 1.37
Kuolleiden kaupunki – 1.47
Jatsin syvin olemus – 1.20
Muusikot

Kari Peitsamo: laulu ja kitara
Juuso Nordlund: basso (ei 11)
Kaj "Dry" Martin: rummut (1-10)
Jukka "Juke" Aronen: rummut (12, 13, 15-20)
Yrjö Majamaa: rummut (11)
Harri Siirtola: basso (11)
Eero "Safka" Pekkonen: rummut (14)
Juice Leskinen: taustalaulu
Kirjallisuutta

Dimery, Robert (toim.): 1001 albumia jotka jokaisen on kuultava edes kerran eläessään.  ((1001 Albums You Must Hear Before You Die, 2006.) Suomalaisen laitoksen päätoimittaja Jake Nyman. Kääntäjät: Esa Kuloniemi ym)  Helsinki:  WSOY, 2010.  ISBN 978-951-0-36217-4
Kari Peitsamo
| 0 | 1 | 2 | 3 |
| --- | --- | --- | --- |
Kari Peitsamo ja Ankkuli | Kari Peitsamo Revival | Kari Peitsamon Skootteri | Kari Peitsamo & Hirttämättömät
Studioalbumit: Jatsin syvin olemus | Vedestä nousee kasvi | Kari Kolmas | Kari Peitsamo ja Ankkuli | Pölypilleri | Levylaulaja | Greatest Hits | Gulliverin retket | Vallankumous | Jokivarren jytäorkesteri | Pieni suuri show | Rokkiletti | Älä koskaan laula kantria | Kari Peitsamon Skootteri | Amatöörirakastaja | The 10th Anniversary Album | Vedestä nousee hai | Hämeen nopein | Rankat ankat | Kadonnutta aikaa etsimässä | Hellsinkin' | Groovers' Paradise | Plays Wigwam | Sergeant Rocker Rides Again | The Fool | Natural Boogie | Vi skall spela rock | I'm Down | How I Won the War | Dr. Rockfinger & Outlaws Boys | Before They Make Me Run | Good Vibrations – the 20th Anniversary Album | Peace, Love & Understanding – the Xmas Album | Bubblegum Warriors in Faded Jeans | Hoodoo | Brono Starr's Rock'n'roll Roadside Attraction | Blitzkrieg Boogie – Highway 61 Revisited | Pelle Show | Taistelujen tiellä | Amerikkalaisia unelmia | No Mercy | Für Elise | The 30th Anniversary Album | The Second Coming of Mr. Jesus H. Christ | Liskon laki
EP:t: Kari Peitsamo ja Ankkuli | Peitsamon jälkeenjääneet nauhat | Puinen levy | Sian raato kääntää hitaasti kasvonsa valoon päin | Kari Peitsamon Skootteri EP | Poko-klassikko | Gotta Build a Railroad, Gotta Build a Train
Livealbumi: From Toijala with Love
Kokoelmat: Kari Peitsamo 1977–1981 | Are You Experienced? The Voodoo Collection | Memories | Jytäorkesteri tulee taas | Lähde autoiluretkelle suureen etelän kanjoniin | On pakko vatkaa
Muuta: Kauppaopiston naiset | Luettelo Kari Peitsamon kappaleista | Aku Ankkuli | Retkibanaani | Freud Marx Engels & Jung | Risto
Bladee

| Bladee |
| --- | --- |
 Bladee vuonna 2016
Henkilötiedot
Koko nimi:  Benjamin Reichwald
Syntynyt: 9. huhtikuuta 1994 (ikä 30) Tukholma, Ruotsi
Ammatti:  muusikko, lauluntekijä, tuottaja, muotisuunnittelija, graafinen suunnittelija, muotimalli
Muusikko
Taiteilijanimi:  Bladee 
Laulukielet:  englanti
Aktiivisena:  2008; 2011; 2012–
Tyylilajit:  Cloud rap Experimental pop Hyperpop Trap Alternative R&B
Levy-yhtiöt:  YEAR0001 AWAL
  [ Muokkaa Wikidatassa ] [ ohje ]  
Benjamin Reichwald (s. 9. huhtikuuta 1994), taiteilijanimeltään Bladee, on ruotsalainen muusikko, lauluntekijä, tuottaja, muotisuunnittelija ja Drain Gang -ryhmän jäsen. Hän julkaisi debyyttialbuminsa Gluee vuonna 2014. Reichwald on saanut laajaa huomiota yhteistöistään ja live-esiintymisistään Yung Leanin kanssa. Hän toimii myös Leanin vaatemerkin Sadboys Gearin luovana johtajana.
Varhainen elämä

Benjamin Reichwald syntyi 9. huhtikuuta 1994 Tukholmassa, Ruotsissa ja kasvoi pääasiassa Ruotsissa, Skanstullin alueella. Siellä hän tapasi vuonna 2004 Gravity Boysin toisen tulevan jäsenen Zak Arogundaden, joka tunnetaan myös nimellä Ecco2k. He olivat luokkatovereita ja perustivat 13-vuotiaana bändin nimeltä "Krossad", mikä johti Reichwaldin kiinnostukseen musiikkiin.
Lopetettuaan koulun Reichwald alkoi tuottamaan musiikkia työskennellessään samalla päiväkodissa.
Ura

Reichwald julkaisi muutaman kappaleen vuonna 2011 käyttäen nimeä Ken Burns, mutta aloitti kunnolla musiikin julkaisun vuonna 2012. Hänestä tuli lopulta ystäviä ruotsalaisen räppärin Yung Leanin kanssa, joka oli Reichwaldin veljen ystävä. Reichwald lähetti viestin Sad Boysin jäsenelle Yung Shermanille SoundCloudissa ja pyysi tekemään yhteistyötä, mikä johti hänen oman Gravity Boys -ryhmänsä ja Leanin Sad Boys Entertainmentin yhteistyösuhteeseen. Reichwald ja Lean tekivät yhdessä kappaleen "Heal You // Bladerunner" Leanin Unknown Death 2002 mixtapelle, joka antoi näkyvyytttä Reichwaldille.
Reichwald julkaisi debyytti-mixtapensa, GLUEE vuonna 2014. Mixtape oli suosittu musiikinlevitysalustalla SoundCloudissa, keräten yli kaksi miljoonaa kuuntelua. Esiintyminen Yung Leanin debyytti-mixtapella Unknown Death 2002 onnistui nostamaan Bladen underground hip hop kuuluisuuteen.
Reichwaldin debyytti-albumi, Eversince, julkaistiin vuonna 2016. Albumi sai vaihtelevia arvosteluja medialta, mutta hyvän vastaanoton underground-kriitikoilta.
Vuonna 2017 Reichwald teki yhteistyötä tuotantoryhmän Working On Dying kanssa julkaistakseen toisen mixtapensa, joka nimettiin tuotantoryhmän mukaan. Seuraavana vuonna julkaistiin hänen toinen studioalbuminsa Red Light.
Heinäkuussa 2018 Reichwald ja Drain Gangin jäsen Ecco2K vastaanottivat kutsun Matthew Williamsilta esiintymään Alyx Studio's S/S 2019 -näytökseen Pariisiin.
Diskografia > Studioalbumit

Eversince (2016)
AvP (2016) (mukana Thaiboy Digital)
Red Light (2018)
EXETER (2020)
333 (2020)
Good Luck (2020) (mukana Mechatok)
The Fool (2021)
Crest (2022) (mukana Ecco2k)
Spiderr (2022)
Psykos (2024) (mukana Yung Lean)
Cold Visions (2024)
Diskografia > Mixtapet

Gluee (2014)
Working on Dying (2017)
Icedancer (2018)
Diskografia > EP:t

rip bladee (2016)
Sunset in Silver City (2018)
Plastic Surgery (2018)
Exile (2018)
Vanilla Sky (2019)
Requiem (2023)
Diskografia > Singlet

Dragonfly (2014)
Into Dust (2014)
Who Goes There (2016)
Destroy Me (2017)
Gotham City (2017) (mukana Yung Lean)
Decay (2018)
Sesame Street (2018)
I Chose to Be This Way (2018) (mukana 16yrold)
Red Velvet (2019) (mukana Yung Lean)
Trash Star (2019)
All I Want (2019) (mukana Mechatok)
Apple (2019)
Girls just want to have fun (2020) (mukana Ecco2k)
Undergone (2020) (mukana Ssaliva)
Drama (2020) (mukana Mechatok)
God (2020) (mukana Mechatok)
Rainbow (2020) (mukana Mechatok)
Amygdala (2022) (mukana Ecco2k)
DRAIN STORY (2022)
TL;DR (2024) (mukana Ecco2k, Thaiboy Digital)
Diskografia > Musiikkivideot

BLEACH (2013)
Carwash (2014)
Unreal (2014)
BLOOD RAIN (2014)
Into Dust (2014)
reborn (2014)
Butterfly (2015)
Psycho (2015)
Like a Virgin (2016)
Who Goes There (2016)
Sugar (2016)
Still in Search of Sunshine (2016)
Gotham City (2017)
Scarecrows (2017)
Dumpster Baby (2017)
Cinderella (2018)
Gatekeeper (2018)
Lordship (2018)
Decay (2018)
For You (2018)
Nike Just Do It (2018)
College boy (2018)
Obedient (2018)
Smile (2018)
Red Velvet (2019)
Trash Star (2019)
Be Nice To Me (2019)
Apple (2019)
TopMan (2019)
Acid Rain (2019)
Victim (2019)
The Void (2019)
undergone (ssaliva) (2020)
LOVESTORY (2020)
EVERY MOMENT SPECIAL (2020)
Only One (2020)
Valerie (2020)
Reality Surf (2020)
Drama (2020)
(MEAN GIRLS) HERO OF MY STORY 3STYLE3 (2020)
God (2020)
Sun (2021)
The Fool Intro (2021)
I Think... (2021)
egobaby (2021)
Trendy (2021)
Amygdala (2022)
DRAIN STORY (2022)
ICARUS 3REESTYLE (2022)
She's Always Dancing (2022)
Bullets (2023)
Obsessed with Death (2023)
TL;DR (2024)
PARANOIA INTRO (2024)
RED CROSS (2024)
OTHERSIDE (2024)
FALSE (2024)
SAD MEAL (2024)
LUCKY LUKE (2024)
I DONT LIKE PEOPLE (STUDIO PERFORMANCE) (2024)
KING NOTHINGG (2024)
Diskografia > Vierailevana artistina

| Artisti | Kappale | Albumi | Muut vierailijat | Vuosi |
| --- | --- | --- | --- | --- |
| Yung Lean | ''Nitevision'' | Unknown Death 2002 |  | 2013 |
| Yung Lean | ''Heal You // Bladerunner'' | Unknown Death 2002 |  | 2013 |
| Thaiboy Digital | ''Gtblessgo'' | Tiger |  | 2014 |
| Yung Lean | ''Highway Patrol'' | Warlord |  | 2016 |
| Yung Lean | ''Hocus Pocus'' | Warlord |  | 2016 |
| Yung Lean | ''Pearl Fountain'' | Warlord (Deluxe) | Black Kray | 2016 |
| Yung Lean | ''Hennessy & Sailor Moon'' | Frost God |  | 2016 |
| Yung Lean | ''Head 2 Toe'' | Frost God |  | 2016 |
| CHXPO | ''Your Problem'' | Emo Savage |  | 2017 |
| Yung Sherman | ''Invisible'' | Innocence v2 | Uli K | 2017 |
| Xavier Wulf | ''Snowmen'' | Greatest Hits, Pt. 1 | Ecco2k | 2018 |
| Pentagrvm | ''7 Roses'' | Pentagrvm: Greatest Hits 2011-2018 | Black Kray | 2018 |
| Varg2 | ''Perfect Violation'' | Evanescence (a Love Letter) |  | 2019 |
| Sickboyrari | ''Famous'' |  | Yung Lean, Kane Grocerys | 2019 |
| Cartier God | ''Let Me Go'' |  |  | 2019 |
| Thaiboy Digital | ''Bentley'' | Legendary Member |  | 2019 |
| Thaiboy Digital | ''Legendary Member'' | Legendary Member | Ecco2k, Yung Lean | 2019 |
| Yung Lean | ''Opium Dreams'' |  |  | 2020 |
| Varg2 | ''C2E'' |  |  | 2020 |
| Woesum | ''Violet Gold'' | Blue Summer | Thaiboy Digital, Yung Lean | 2021 |
| Woesum | ''Nothing Matters'' | Blue Summer |  | 2021 |
| Woesum | ''Airwalker'' | Blue Summer | Yung Lean | 2021 |
| Woesum | ''Exceler'' | Blue Summer |  | 2021 |
| Varg2 | ''SHINIE'' |  |  | 2021 |
| Varg2 | ''FELL'' | SIREN CALL |  | 2021 |
| Yung Lean | ''SummerTime Blood'' | Stardust | Skrillex, Ecco2k | 2022 |
| Varg2 | ''DNA PLAY'' | Lonestar Pandemonium | Ecco2k | 2022 |
| Tohji | ''Twilight Zone'' | t-mix |  | 2022 |
| Dj Billybool | ''Som Jag'' |  |  | 2022 |
| Palmistry | ''Bad Vibes'' |  | Isabella Lovestory | 2022 |
| Thaiboy Digital | ''All the Way'' | Back 2 Life | Yung Lean | 2022 |
| Thaiboy Digital | ''The Kingdom'' | Back 2 Life |  | 2022 |
| Thaiboy Digital | ''3 Star Reunite'' | Back 2 Life |  | 2022 |
| Varg2 | ''SHINIE (Escha & Ytem Remix)'' |  | Escha, Ytem | 2023 |
| Skrillex | ''Real Spring'' | Don't Get Too Close |  | 2023 |
| Skrillex | ''Ceremony'' | Don't Get Too Close | Yung Lean | 2023 |
| Yung Lean | ''Victorious//Bullets'' |  |  | 2023 |
| Nation | ''Every Summer'' |  | Varg2 | 2023 |
| Evian Christ | ''Yxguden'' | Revanchist |  | 2023 |
| Riff Raff | ''SPIRIT OF THUNDER'' |  | DVRST, Yung Lean | 2024 |
| Varg2 | ''Is there a place in heaven for boys like me?'' | Nordic Flora Series, Pt. 6: Outlaw Music | Skrillex | 2024 |
| Varg2 | ''H2D'' | Nordic Flora Series, Pt. 6: Outlaw Music | Ecco2k | 2024 |
| Kamixlo | ''Death Forever'' | DEATHWORK |  | 2024 |
| Charli xcx | ''Brat and it’s completely different but also still brat'' | Rewind featuring bladee |  | 2024 |
Käännös suomeksi
Martin Beck

Martin Beckin ja Gunvald Larssonin poliisimerkit.
Martin Beck on kuvitteellinen poliisi, joka on päähenkilönä Sjöwallin ja Wahlöön kirjoittamissa poliisiromaaneissa. Beck on poliisikomisario ja valtion murhakomission päällikkö. Romaanihahmo Martin Beck on syntynyt 1923.
Sarja koostuu vuosina 1965–1975 julkaistuista kymmenestä kirjasta, kaikilla alaotsikkona Romaani rikoksesta. Sarja sai huomiota sekä Ruotsissa että ulkomailla, myös Suomessa. Aikansa dekkareiksi kirjat korostavat epätavallisen paljon sosiaalisia ulottuvuuksia ja kriittistä yhteiskuntanäkemystä. Kirjat on julkaistu uudelleen monta kertaa; viimeksi vuonna 2005 kaikki kymmenen kirjaa tulivat myyntiin laatikossa, ja mukana oli lisäkirja, joka kertoo itse kirjasarjasta.
Martin Beck on usein uupunut ja pettynyt työhönsä, perheeseensä ja elämäänsä. Beckin lähimmät alaiset ovat Lennart Kollberg, Gunvald Larsson, Einar Rönn ja Fredrik Melander. Päähenkilöt ovat turhautuneet Ruotsin poliisiorganisaation politisoitumiseen, militarisoitumiseen ja byrokratisoitumiseen – tämä kehitys näyttää kirjasarjan päähahmoille ilmentävän koko yhteiskunnan huonontumista. Osalla heistä on toimiva avioliitto, Beckillä ei; jopa suhde tyttäreen vaikeutuu ajan kuluessa. Beckin vähän vapaa-ajan täyttää purjelaivojen pienoismallien rakentaminen.
Perhe-elämän kuvaus poliisiromaanissa oli harvinaista 1960-luvun alussa, kuten myös sen mihin poliisin palkka riittää: Beck asuu vuokralla eikä erityisen hyvässä paikassa. Beck tuntee pahoinvointia miltei aina autossa kulkiessaan – kirjan Beck ei juuri autolla aja eikä sellaista omista. Kirjailijoiden syytettiin kaikesta tästä huolimatta useita kertoja plagioineen Ed McBainia, jonka poliisikirjat ovat enemmän kioskikirjallisuutta, kun taas Wahlöö ja Sjöwall pystyivät kuvaamaan kokonaisvaltaisesti poliisin elämää, jossa työ, murhien tekijöiden etsiminen, on osa elämää. He kuitenkin aloittivat rikollisuuskirjailijauransa kääntämällä useita McBainin kirjoja.
Beck-elokuvissa Beckiä ovat näytelleet Keve Hjelm, Walter Matthau, Gösta Ekman, Jan Decleir, Derek Jacobi, Carl-Gustaf Lindstedt ja Peter Haber.
Sjöwallin ja Wahlöön kirjat ja niistä tehdyt elokuvat

| Kirjan nimi | Vuosi | Elokuva | Martin Beck | Ohjaaja |
| --- | --- | --- | --- | --- |
| Roseanna (Roseanna) | 1965 | Roseanna (1967) Roseanna (1993) | Keve Hjelm Gösta Ekman | Daniel Alfredson |
| Mannen som gick upp i rök (Mies joka hävisi savuna ilmaan) | 1966 | Der Mann, der sich in Luft auflöste Mannen som gick upp i rök (1980) | Derek Jacobi1 | Péter Bacsó |
| Mannen på balkongen (Mies parvekkeella) | 1967 | Mannen på balkongen (1993) Beck: Mies parvekkeella | Gösta Ekman | Daniel Alfredson |
| Den skrattande polisen (Bussimurha) | 1968 | The Laughing Policeman Den skrattande polisen (1973) | Walter Matthau2 | Stuart Rosenberg |
| Brandbilen som försvann (Kadonnut paloauto) | 1969 | Brandbilen som försvann (1993) Kadonnut paloauto | Gösta Ekman | Hajo Gies |
| Polis, polis, potatismos! (Missä viipyy poliisi?) | 1970 | Polis polis potatismos (1993) Murha Savoyssa (tv) Martin Beck – Poliisi, poliisi (video) | Gösta Ekman | Per Berglund |
| Den vedervärdige mannen från Säffle (Komisario Beck tähtäimessä) | 1971 | Mannen på taket (1976) Komisario Beck tähtäimessä | Carl-Gustaf Lindstedt | Bo Widerberg |
| Det slutna rummet (Suljettu huone) | 1972 | Beck – De gesloten kamer Det slutna rummet (1993) | Jan Decleir3 | Jacob Bijl |
| Polismördaren (Poliisimurha) | 1974 | Polismördaren (1994) Beck: Poliisimurha | Gösta Ekman | Peter Keglevic |
| Terroristerna (Terroristit) | 1975 | Stockholm Marathon (1994)4 | Gösta Ekman5 | Peter Keglevic |
Huomautuksia
1 Länsisaksalais-unkarilainen elokuva.

2 Amerikkalainen elokuva, jossa Walter Matthaun roolihahmoa kutsutaan Jake Martiniksi.

3 Alankomaalais-belgialainen elokuva.

4 Elokuvaa muunneltiin paljon kirjasta, sillä kirja kertoo Ruotsin pääministerin murhasta, ja samankaltaisuudet Olof Palmen murhan kanssa olivat liian suuret.

5 Elokuvissa, joissa Gösta Ekman näyttelee Beckiä, Kjell Gergqvist näyttelee Lennart Kollbergiä ja Rolf Lassgård Gunvald Larssonia. Maj Sjöwallilla on cameorooli kaikissa Ekman-elokuvissa.
Martin Beck -elokuvasarja

Myöhemmät elokuvat eivät perustu romaaneihin, mutta hahmojen luonteenpiirteet on samat kuin kirjoissa. Martin Beckiä näyttelee Peter Haber ja Gunvald Larssonia Mikael Persbrandt. Persbrandt ei ruotsalaisten lehtien eri lähteistä maaliskuussa 2015 saamien tietojen mukaan ole enää mukana neljässä uudessa Beck-filmissä muun muassa siksi, että hän on saanut Svean hovioikeudessa tuomion huumeiden hallussapidosta. Roolihahmo Kollberg ei ole mukana tässä versiossa. Suosittu sivuhahmo tässä sarjassa on Ingvar Hirdwallin näyttelemä Beckin punatukkainen naapuri Valdemar, joka haluaa aina tarjota hänelle paukun.
Martin Beck -elokuvasarja > Ensimmäinen kausi

Ensimmäisellä kaudella saavat Haber ja Persbrandt seuraa Stina Rautelinista Lena Klingströminä ja Per Morbergista Joakim Werséninä. Lena oli Beckin kollega ja Joakim on Beckin esimies. Ensimmäinen ja toinen kausi esitettiin Suomen televisiossa Nelosella 2000-luvun alussa ja uusintana vuoden 2008 aikana.
Beck 1 – Lockpojken (Houkutuslintu) (Esitetty Ruotsissa elokuvateatterissa nimellä Beck) (1996)
Beck 2 – Mannen med ikonerna (Ikonien salaisuus) (TV) (1997)
Beck 3 – Vita nätter (Valkeat yöt) (TV) (1997)
Beck 4 – Öga för öga (Silmä silmästä) (TV) (1997)
Beck 5 – Pensionat Pärlan (Kuoleman kuriirit) (TV) (1997)
Beck 6 – Monstret (Hirviö) (TV) (1997)
Beck 7 – The Money Man (Mahtimies) (TV) (1997)
Beck 8 – Spår i mörker (Pimeyden jäljet) (Esitetty Ruotsissa elokuvateatterissa nimellä Beck 2 – Spår i mörker) (1998)
Martin Beck -elokuvasarja > Toinen kausi

Toisella kaudella Haber ja Persbrandt saavat seurakseen naispuolisen pomon nimeltään Margareta Oberg (Marie Göranzon) ja kollegan nimeltään Alice Levander (Malin Birgerson), joka korvaa Lena Klingströmin. Ensimmäinen ja toinen kausi esittiin Nelosella 2000-luvun alussa ja uusintana vuoden 2008 aikana.
Beck 9 – Hämndens pris (Koston hinta) (Esitetty elokuvateatterissa Ruotsissa) (2001)
Beck 10 – Mannen utan ansikte (Kasvoton mies) (TV) (2001)
Beck 11 – Kartellen (Kartelli) (TV) (2001)
Beck 12 – Enslingen (Erakko) (TV) (2001)
Beck 13 – Okänd avsändare (Tuntematon lähettäjä) (TV) (2001)
Beck 14 – Annonsmannen (Mainostaja) (TV) (2002)
Beck 15 – Pojken i glaskulan (Poika lasipallossa) (TV) (2002)
Beck 16 – Sista vittnet (Viimeinen todistaja) (Esitetty elokuvateatterissa Ruotsissa) (2002)
Martin Beck -elokuvasarja > Kolmas kausi

Haber ja Persbrandt saavat seuraa tällä kaudella Måns Nathanaelsonista Oskar Bermanina ja Ing-Marie Carlssonista Bodil Lettermarkina. Lena Klingström tekee comebackin samana roolihahmona ja Alice Levander on kadonnut. Kausi näkyi Suomessa Nelosella vuonna 2009.
Beck 17 – Skarpt läge (Skorpioni) (Esitetty elokuvateatterissa Ruotsissa) (2006)
Beck 18 – Flickan i Jordkällaren (Tyttö maakellarissa) (TV) (2006)
Beck 19 – Gamen (Korppikotka) (TV) (2007)
Beck 20 – Advokaten (Asianajaja) (TV) (2007)
Beck 21 – Den japanska Shungamålningen (Japanilainen maalaus) (TV) (2007)
Beck 22 – Den svaga länken (Heikoin lenkki) (TV) (2007)
Beck 23 – Det tysta skriket (Hiljainen huuto) (TV) (2007)
Beck 24 – I Guds namn (Herran nimeen) (TV) (2007)
Elokuvayhtiö Nordisk Film päätti tammikuussa 2007 esittää elokuvan Beck – Gettolinan elokuvateatterissa ja sen ensi-ilta oli 23. maaliskuuta uudella nimellä Beck – den svaga länken (Heikoin lenkki). Elokuvan on ohjannut Harald Hamrell. Alun perin oli tarkoitus, että Beck – I Guds namn olisi esitetty elokuvateatterissa, mutta se esitettiinkin suoraan televisiossa.
Televisiossa kolmas tuotantokausi esitettiin ensin Ruotsin TV1000-kanavalla ja myöhemmin syksyllä 2008  Ruotsin TV4-kanavalla. Koko projekti on maksanut yli 100 miljoonaa Ruotsin kruunua (noin 11 miljoonaa euroa), mikä tekee siitä Ruotsin tähän mennessä kalleimman elokuvaprojektin. Syynä siihen, että Saksan ZDF:llä on etuoikeus elokuviin, on ollut TV-kanavan vaatimus projektin rahoitusneuvotteluissa.